open-index/open-wikipedia-markdown huggingface dataset:
Chris Jespersen

**Chris André Jespersen** (født 1983) er en norsk langrennstrener og tidligere langrennsløper. Han kommer fra Skånevik. Fra 2008 til 2012 representerte han Byåsen Idrettslag, deretter Strindheim Idrettslag. Han har også representert idrettslaget Korlevoll-Odda i Odda, Team Koteng, Team Koteng Eidissen og Team Aker Dæhlie. Per 2025 er han teamsjef i Team Aker Dæhlie.

## Karriere
Jespersen ble juniorverdensmester på 30 km fri teknikk fellesstart i 2003, foran de to russiske løperne Aleksej Petukhov og Jevgenij Dementjev.
Han debuterte i verdenscupen i langrenn 6. desember 2003, og hans beste individuelle plassering i et enkelt verdenscuprenn er 2.-plass i 30 km fri teknikk fra Davos 14. desember 2013. 

24. februar 2008 gikk han en etappe på det norske andrelaget som vant verdenscupstafetten i Falun foran det norske førstelaget. 

I Tour de Ski 2013/14 ble Jespersen nummer to sammenlagt. I Vinter-OL 2014 i Sotsji ble han nummer seks og beste nordmann på 15 km klassisk.

I et world cup-renn i Davos i slutten av desember 2018, lå han lenge an til å vinne, men et fall satte en stopper for det, og han endte på 5.-plass, 10,6 sekunder bak vinneren.

Han vant La Diagonela i 2020.

## Sammenlagtplasseringer i verdenscupen

## Referanser


## Eksterne lenker
*
Nord-Korea under Sommer-OL 1980

**Nord-Korea under Sommer-OL 1980**. Femtisju sportsutøvere fra Nord-Korea deltok i åtte sporter under Sommer-OL 1980 i Moskva. Det var tredje gangen som Nord-Korea deltok i et sommer-OL. De kom på 26.-plass på medaljestatistikken med tre sølv- og to bronsemedaljer.

## Medaljer

## Medaljevinnerne

## Eksterne lenker
* Resultater og profilside  på sports-reference.com
Kuwait under Sommer-OL 1980

**Kuwait i Sommer-OL 1980**. 56 utøvere fra Kuwait deltok i sju sporter i Sommer-OL 1980 i Moskva. Det var fjerde gangen Kuwait deltok i et OL. Deltagerne i troppen vant ingen medaljer 

## Medaljer

     
## Eksterne lenker
* Resultater og profilside  på sports-reference.com
Jules Levy

**Jules Levy** (født 24. april 1838 i London, England, død 28. november 1903 i Chicago, Illinois) var en berømt kornettist og komponist. Mest kjent er nok Levy for sine fremførelser av *Una Voce*, *Carnival of Venice*, *Gran Russian Fantasia* og hans egenkomponerte favoritt – *Whirlwind Polka*.

## Biografi
15. august 1875 giftet han seg med Minnie Conway, de fikk to barn – en gutt og en jente, men Minnie og Jules ble imidlertid skilt i 1883. I 1885 giftet Jules seg med belgiskfødte Stella Corbett (f. juni 1863). De fikk tre barn; Louise M. Levy (f. august 1885, New York), Juliette Levy (f. februar 1895, New York) og Jules Levy Jr. (f. 8. januar 1889, New York).

## Trivia
Jules Levy spilte med the Patrick Gilmore Band i forbindelse med åpningen av Brooklyn Bridge, 24. mai 1883.

Levy er antakelig en av de første kornettistene det ble gjort opptak av, allerede i 1880-årene gjorde han testopptak for the Edison Company. Senere gjorde han 15 opptak med Columbia Records og 23 opptak med the Victor Company.

## Referanser
Laos under Sommer-OL 1980

**Laos under Sommer-OL 1980**. Tjue sportsutøvere fra Laos deltok i tre sporter, blant annet friidrett og boksing i Sommer-OL 1980 i Moskva. Det var første gangen Laos deltok i et sommer-OL, de vant ingen medaljer.

## Medaljer

## Eksterne lenker
* OL-resultater på Sports-reference.com
Masaya

**Masaya** er en by og en kommune i Nicaragua. Den er administrasjonssentrum i departementet Masaya, og ligger rundt 14 kilometer nord for Granada og 17 kilometer sør for Managua. Den har et innbyggertall på 166 588 (2012).. Like nord for byen ligger vulkanen Masaya.

## Referanser


## Eksterne lenker
*
Britt Ingunn Nydal

**Britt Ingunn Moian Nydal** (født 5. november 1989) er en norsk tidligere langrennsløper, roer og orienteringsløper

Hun debuterte i verdenscupen i langrenn 5. mars 2008 med 54.-plass på sprinten i Drammen. Hennes beste plassering i verdenscupen er 25.-plass fra La Clusaz i 2013.

Under Norgesmesterskapet på ski 2010 tok hun gull på lagsprint sammen med Celine Brun-Lie, og bronse på 3 &times; 5 km stafett, da også med Anne-Tine Markset på laget. I NM året etter tok hun gull på den klassiske lagsprinten, igjen sammen med Lie.

Hun har for tiden permisjon fra Norges teknisk-naturvitenskapelige universitet, der hun er student ved sivilingeniør-/masterprogrammet Produktutvikling og produksjon.

## Referanser

## Eksterne lenker
*
Nicaraguas departementer

**Nicaragua** er en enhetsstat, og er delt inn i 15 departementer (*departamentos*) og to selvstyrte regioner (*regiones autónomas*).

## Referanser
Patrick Gilmore

**Patrick Sarsfield Gilmore** (født 25. desember 1829 i Ballygar i County Galway, død 24. september 1892 i St. Louis i Missouri) var en Irsk-født komponist, kornettist og korpsdirigent. Gilmore er også kjent under pseudonymet ***Louis Lambert***.

## Biografi
Musikkorps kom til å spille en viktig rolle i Patrick Gilmores liv. Hans første møte med korpsmusikk fant sted i forbindelse med en protestdemonstrasjon mot det britiske styret i Athlone i Irland i 1839. I 1845 flyttet han sågar til Athlone, der møtte han Patrick Keating som tok til å undervise han i klassisk musikk og trompetspill. I 1848 flyttet imidlertid Gilmore til Boston i Massachusetts. Der ble han, i 1850, leder for *The Boston Brigade Band* og senere for *The Charlestown Band*.

I 1858 giftet han seg med Ellen O'Neill, de fikk en datter sammen - forfatterinnen Minnie L. Gilmore. Samme år stiftet han *Patrick Gilmore's Band*, et noe uvanlig musikkorps bestående av dobbelt så mange treblåsere som messingblåsere. Korpset avholdt sin første konsert 9. april 1859 og ble meget populært. Mest kjent er nok Gilmore - nettopp - for å ha dannet det som i ettertiden kan kalles mønsterbesetningen for amerikanske janitsjarkorps; dobbelt så mange treblåsere som messingblåsere. Gilmore er da også kjent som *Father of the American Concert Band*. En rekke klassespillere kom til å spille med Gilmore, deriblant Jules Levy, Matthew Arbuckle og Herbert Clarke.

I perioden 1861-1865 tjenestegjorde han i unionshæren under den amerikanske borgerkrigen. I 1864 skrev Gilmore teksten til sangen *When Johnny Comes Marching Home*, melodien tok han fra en gammel irsk antikrigssang, *Johnny I Hardly Knew Ye*.

*Patrick Gilmore's Band* (med bl.a. Jules Levy, Matthew Arbuckle, Benjamin Bent og Alessandro Liberati) kom til å bli det et av de første amerikanske ensemblene som turnerte både nasjonalt og internasjonalt. Gilmore var ofte involvert i forbindelse med store konsertbegivenheter, som 15. juni 1869 da han i forbindelse med *National Peace Jubilee* gjorde en kjempekonsert med 1&nbsp;011 musikanter (*konsertmester* Ole Bull) og 10&nbsp;926 korister i Boston.

Gilmore døde av hjerteatakk i 1892, og ligger gravlagt i Old Calvary Cemetery i Queens i New York.

## Referanser


## Eksterne lenker
* 
* American Bandmasters Association Research Center 
* Patrick S. Gilmore Society
Flymaskinist

En **flymaskinist**, eller **ferdmekaniker**, er en maskinist som følger med i førerkabinen på større fly og behandler de instrumenter og kontroller som pilotene ellers ikke rekker å følge med på. Dette var en vanlig foreteelse i eldre fly som Douglas DC-4, DC-7 eller i militært bruk som Boeing B-17 Flying Fortress. I dag blir denne yrkesrollen mer sjelden siden datamaskiner har tatt over mange av flymaskinistens arbeidsoppgaver.
Tsai Ing-wen

**Tsai Ing-wen**  (født 1956) er en taiwansk advokat og politiker. I 2008 ble hun valgt som leder i Demokratisk framskrittsparti, og etter et avbrudd gjenvalgt til samme verv i 2014. Hun var i 2012 og 2016 partiets presidentkandidat. Hun ble 16. januar 2016 valgt til president av Taiwan. Hun tiltrådte presidentskapet 20. mai 2016.

## Liv og virke
### Bakgrunn
Tsai Ing-wens far var hakka, moren var minnan og en bestemor kom fra det taiwanske urfolket paiwan. Hun flyttet som 11-åring med familien fra fylket Pingtung til hovedstaden Taipei. 

Etter studier ved det juridiske fakultet ved Taiwans nasjonale universitet (1978) tok hun mastergrad i USA ved Cornell University (1980) og avla doktorgrad ved London School of Economics and Political Science (1984). 

Etter hjemkomsten til Taiwan underviste hun i rettsvitenskap ved Soochow-universitetet og Det nasjonale Chengchi-universitetet.

### Politikk
Fra 1993 var hun rådgiver for president Lee Teng-hui (Kuomintang) og var blant annet med på å utforme Lees «mellomstatlige forbindelser-doktrine». Etter at partiet DPP fikk regjeringsmakten i 2000 ble Tsai utnevnt av president Chen Shui-bian til (partiløs) minister for fastlandskinesiske anliggender i regjeringen. I 2004 ble hun medlem av DPP og var i en kortere periode medlem av Det legislative Yuan. Deretter var hun vise statsminister under statsminister Su Tseng-chang, frem til regjeringen gikk av i 2007. Etter partiets nederlag ved presidentvalget i 2008 ble hun valgt til ny partileder for DPP. 

I november 2010 var Tsai kandidat til vervet som borgermester i Ny-Taipei, men led nederlag for KMTs kandidat, Eric Chu.

Ved presidentvalget i 2012 tapte hun mot den sittende president, Ma Ying-jeou (KMT). Etter dette trakk hun seg fra vervet som DPP-leder. 

Tsais etterfølger, partiveteranen Su Tseng-chang, ble imidlertid sterkt presset av kritikk fra partifeller som mente at han ikke gikk energisk nok inn for reformer av partiet. Etter solsikkebevegelsen tidlig i 2014 kunngjorde Tsai at hun på nytt stilte som kandidat som partileder. Su Tseng-chang og Hsieh Chang-ting omgjorde da sine planer om å stille til vervet. Den 25. mai 2014 vant Tsai valget, med 93 % av stemmene, mot sin eneste motkandidat Kuo Tai-lin. Dermed ble hun partiets leder for annen gang. 

Den april 2015 ble hun nominert som DPPs kandidat til presidentvalget i 2016.  Hun ble valgt 16. januar 2016, for å tiltre presidentskapet 20. mai 2016.

## Noter

## Referanser


## Litteratur
* Steven M. Goldstein, Chang Julian (red.): *Presidential politics in Taiwan: the administration of Chen Shui-Bian*. Signature books. Norwalk, Conn.: EastBridge, 2008. ISBN 978-1-59988-014-3
Lars Bentsen

**Lars Martinius Bentsen** (1838–1919) var en norsk venstrepolitiker, skolemann og gårdbruker. Han drev folkehøyskole i Stjørdal og var stortingsmann for Nordre Trondhjems amt (Nord-Trøndelag) 1877–1888 og 1895–1900.

## Liv og virke
Han vokste opp på Birkeland som sønn av gårdbruker Bent Gundersen og hustru Gunhild Osmundsdatter. Han giftet seg i 1869 med Kamma Thyra Severine Fleischer, datter av kjøpmann Fredrik Ludvig Fleischer i Fredrikstad. Etter Holt seminar underviste han ved allmueskoler i Østre Aker og Fjære og ved Fredrikstad borgerskole. Han ble også utdannet reserveoffiser.

I Aker kom han i berøring med den grundtvigske bevegelsen, især gjennom Olaus Arvesen og Christopher Bruun. I 1867 dro han på studiereise til København, egentlig for å forberede seg på å overta svigerfarens forretning. Bentsen ble imidlertid så sterkt grepet av grundtvigianerne at han avtalte med H.K. Foosnæs, som han møtte på Christen Kolds folkehøyskole, å opprette den første folkehøyskolen i det nordenfjelske Norge. Fra 1868 holdt de folkehøyskole på Ree og senere Østre Husby i Stjørdal. Foosnæs flyttet tilbake til Beitstad i 1872, og Bentsen drev folkehøyskolen alene frem til 1876.

I 1869 kjøpte Bentsen gården Kvithammer av apoteker Hirsch. Bentsen ble en av foregangsmennene i jordbruket i Stjørdal på 1800-tallet, etablerte gårdsmeieri, tok i bruk gressfrø, og var blant de første til å ta i bruk nytt utstyr, som potetopptaker. Mellom 1887 og 1893 forpaktet han bort gården i Stjørdal og drev møllebruk i Vestre Moland. 

Bentsen var blant de velhavende i Stjørdal, men stod bondestanden nært. Bentsen var medlem av Nedre Stjørdal herredsstyre 1872–1882, fra 1874 som medlem av formannskapet. I sin tid i Vestre Moland var han også medlem av herredsstyret og formannskapet samt formann i skolestyret. Han var medlem av skolelovskommisjonen som gjorde forarbeidet for folkeskoleloven av 1889. 

Bentsen var stortingsmann for Nordre Trondhjems amt 1877–1888 og 1895–1897, og møtte fast for statsråd Peter Holst fra februar 1898 og ut 1900. Bentsen arbeidet mest med skolesaker i Stortingets kirkekomité. Han tilhørte «det rene Venstre» og støttespillerne til Johan Sverdrup. Han var blant «de tretti tyranner» som i 1880 drev frem det såkalte 9. juni-vedtaket, som endelig stadfestet statsrådenes møteplikt i Stortinget. Bentsen var kompromissløs i statsrådssaken, og ble derfor holdt utenfor riksretten i 1883. Han var også blant de seks venstremennene som stemte imot kompromisset som tillot Sverdrups regjeringsdannelse i 1884.

I 1898 ble han bestyrer ved Kristiania offentlige blindeskole (Blindeinstituttet), og han solgte Kvithammer året etter. I 1902 kjøpte han storgården Sulerud i Eidsberg, som sønnen Thorvald Bentsen drev frem til han fikk skjøte på den i 1912.

## Referanser


## Eksterne lenker
* 
*
Steiner Kvalø

**Steiner Arvid Kvalø** (1922–2015) var en norsk politiker (Ap), fiskeskipper og motstandsmann fra Vikna på Trøndelagskysten. Han var stortingsrepresentant for Nord-Trøndelag i perioden 1973–1977.

## Liv og virke
Han vokste opp i et fiskerbondehjem på Kvaløya i Vikna. I 1941, under okkupasjonen, bidrog Kvalø til å etablere en lokal Milorg-avdeling, som tok imot våpen, mat og klær fra Storbritannia. Han løp stor personlig risiko: Rinnanbanden gjennomførte i 1944 massearrestasjoner og henrettelser i Vikna. Ved 70-årsjubileet for frigjøringsdagen, få dager før han døde, mottok han regjeringens minnemedalje for sin motstandskamp.

Han begynte som hjemmefisker rett etter folkeskolen, da han sammen med faren kjøpte en bindalsbåt med påhengsmotor. Han ble etter hvert skipper på egne fartøyer; det største var en 106 fots ringnotsnurper, «Viknabuen», som han eide i vel 20 år. Kvaløya ble fraflyttet etter krigen, så Steiner Kvalø bygde hus i «Kvaløybyen» på Rørvik i 1948 og stiftet familie der.

Kvalø hadde en rekke verv i fiskerienes organisasjoner og foretak, blant annet som styremedlem i Norges Råfisklag i 31 år.

Kvalø fikk, etter eget utsagn, sin politiske oppvåkning som skolegutt i de økonomisk vanskelige 1930-årene. Han meldte seg inn i Arbeiderpartiet i 1939. Kvalø var medlem av Vikna kommunestyre 1956–1971, 1980–1983 og 1992–1995. Han var formann i Rørvik arbeiderlag 1960–1964 og medlem av Arbeiderpartiets fiskeripolitiske utvalg 1965–1978.

Kvalø var vararepresentant til Stortinget 1969–1981 og møtte fast i hele perioden 1973–1977, ettersom representanten Johan Støa døde like etter valget. Kvalø satt i Stortingets sjøfarts- og fiskerikomité. Foran stortingsvalget i 1977 var Kvalø foreslått på en antatt sikker 3.-plass på Arbeiderpartiets liste i Nord-Trøndelag, men en votering om 2.-plassen skjøv ham ned én plass.

Steiner Kvalø var morfar til Viknas senere ordfører Amund Hellesø.

## Referanser


## Eksterne lenker
*
Sursøt saus

**Sursøt saus** er en kinesisk saus. Smaken er karakteristisk sur og søt. Den inneholder ingefær, hvitløk, chili, sukker og natriumglutamat. 

I Kina brukes sausen ofte som en dipp, sammen soyasaus. I Vesten benyttes den gjerne sammen med ris og i wokretter.

Gulaorou, også kjent som fritert svinekjøtt i sursøt saus, er et eksempel på en kinesisk rett hvor sursøt saus benyttes.

## Fotnoter

## Referanser


## Eksterne lenker

*
Ekspedisjonsstyrke

**Ekspedisjonsstyrke** er et generisk navn som tidvis benyttes på militærstyrker som sendes på oppdrag i utlandet. Begrepet ble særlig benyttet i første og andre verdenskrig.

## Se også

* United States Marine Corps

* Joint Expeditionary Force

*1. australske imperiestyrke
*2. australske imperiestyrke
*Afrikakorpset

## Referanser
Canada Free Press

***Canada Free Press*** (CFP) er en konservativ kanadisk nettside, som publiserer nyhetssaker, sammendrag og lederartikler. Den utgis i Toronto, Canada.

## Historie
*Canada Free Press* ble etablert i 1997, og ble fra 2004 utgitt daglig. Judi McLeod har vært redaktør siden oppstarten. Hun var tidligere en spaltist i *[[Toronto Sun]]*, og arbeidet for *[[Kingston Whig Standard]]* og tidligere *Brampton Daily Times*. Arthur Weinreb er medredaktør.

*Canada Free Press* har over 100 skribenter og spaltister rundt omkring i verden, inkludert:  Hamid Mir, Alan Caruba, Henry Lamb, Salah Uddin Shoaib Choudhury og Cliff Kincaid.

## Referanser


## Eksterne lenker
* 
* ''Canada Free Press''-nettside
* ''A Criminal Mind'', fra ''The Western Standard'' lenke til *[[Western Standard]]*-artikkel med informasjon om Rachel Marsden, Judi McLeods unnskyldning og Tony O'Donohue-søksmål.
* ''Betty Disero Sees Hidden Enemies'', ''Eye Weekly''-artikkel
Omelette norvégienne

**Omelette norvégienne** (fransk isbombe) er en dessert av sukkerbrød med is og marengslokk. Den kalles også for *fransk isbombe,* *glace au four* og *Baked Alaska*.

## Kilder
* Gyldendals nye store kokebok har oppskrift på «Glace au four» under *desserter*.
* Oppskrifter på omelette norvégienne på Det søte liv og Matprat
Camp (Falklandsøyene)

**Camp** er en betegnelse benyttet på Falklandsøyene for å referere til landsbygda, dvs. ethvert område på øyene utenfor hovedstaden Stanley. RAFs store base ved Mount Pleasant omfattes vanligvis heller ikke av begrepet.

Campen inneholder flere små bosetninger, blant annet Fox Bay, Goose Green, Darwin og Port Howard som består av litt mer enn noen få hus. Port Louis på nordlige Øst-Falkland er den eldste permanente bosetningen, etablert i 1764.

Av øygruppens befolkning på om lag 3000, bor rundt 350 i campen. Av disse bodde i 2006 194 på Øst-Falkland og 127 på Vest-Falkland, mens det var 42 personer bosatt på andre øyer som Pebble Island, Sea Lion Island, West Point Island, Weddell Island og Carcass Island.

Navnet Camp brukes også i offisielle sammenhenger. For eksempel er Camp en egen valgkrets til den lovgivende forsamlingen.

Av næringer er sauehold den viktigste, fulgt av fiske og turisme.

## Referanser
Tristan DeVere Cole

**Tristan DeVere Cole** (født 16. mars 1935 i Cornwall i England) er en engelsk regissør.

Cole, fra Redruth i Cornwall, har jobbet mye innen britisk TV. I 1960-årene regisserte han episoder av *[[Z Cars]]*, *[[Kenilworth]]* og *[[Doctor Who]]*. I 1970-årene regisserte han episoder av blant annet *[[Spy Trap]]*, *[[Emmerdale Farm]]*, *[[Trinity Tales]]*, *[[Angels]]* og *[[Survivors]]*. I 1980-årene regisserte han episoder av *[[Howards' Way]]* og *[[Bergerac (TV-serie)|Bergerac]]* samt den engelske versjonen av *[[Orions belte (film)|Orions belte]]* og filmen *[[Dykket]]*.

## Referanser


## Eksterne lenker
*
Hot Dogs

**Hot Dogs** var en norsk swingjazzgruppe fra sent 1930-tall.

Amatør-kvartetten Hot Dogs debuterte i 1936 med medlemmene Peter Andreas «Pam»/«Pim-Pam» Munch Mellbye, Jan Fredrik «Fren» Dahl, Stein Lorentzen og Fred Lange-Nielsen. 

De utvidet til fem medlemmer da den 18-årige debutanten Rowland Greenberg ble medlem fra 1938. Samme år reiste Mellbye til Trondheim for studier og ble medlem i Bodega Band – dermed var Hot Dogs på ny en kvartett. De fire utgjorde også kjernen i det som da var Oslo Swing Club.

Hot Dogs fikk spillejobber i skolesamfunn og på hoteller, blant annet Tuddal Høyfjellshotell – med gratis opphold som honorar. Etter hvert kom Arild Iversen med på fiolin og Carsten Klouman på piano. 

Bandet må ikke forveksles med dixieland-bandet New Orleans Hot Dogs fra 1949.

## Medlemmer

* Jan Fredrik «Fren» Dahl – piano
* Fred Lange-Nielsen – bass, gitar, vokal
* Stein Lorentzen – trommer
* Rowland Greenberg – trompet
* Arild Iversen – fiolin
* Carsten Klouman – piano

### Tidligere medlemmer

* P.A.M. Mellbye – saksofoner

## Referanser
Kunnskapsforlagets Store medisinske leksikon

***Store medisinske leksikon*** (**SML**) er et 5-binds leksikon som ble utgitt 2006–2007 av Kunnskapsforlaget. Hovedredaktør var Magne Nylenna. Redaksjonsrådet bestod av Harald Arnesen, Anton Hauge, Marit Kirkevold og Ellen Schlichting; prosjektleder var Nils Gundersen. SML inneholder ca. 12&nbsp;000 artikler. SML ble lagt gratis på nett som en del av Kunnskapsforlagets nettversjon av *[[Store norske leksikon]]* fra 2009. Fra og med 2010 er SML eid og utgitt av Store norske leksikon AS. Store medisinske leksikon ble åpnet for oppdatering og redigering med eget søk og forside fra 2013. 

## Utgaver
* 
* 
* 
* 
* 

## Eksterne lenker
* Artikkel på snl.no
* Store medisinske leksikon på nett
Mattias Høyem

**Mattias Høyem** (født 1979) er en norsk tv-regissør og dokumentarfilmskaper. Han har primært arbeidet i tv og har vært ansatt i NRK siden 2013.   

Han har utdannelse fra Westerdals School of Communication.    

## Regi
* 2023 – *Megatown* (Spillefilm, kino)
* 2021 – *Eivind Astrup - Polarhelten som kunne blitt den største* (Dokumentar, NRK)
*2017 – *Vegard Ulvang - Gåten Nordvestpassasjen* (Dokumentar, NRK)
* 2016 – *Oppdrag Nansen* (NRK Super)
* 2014 – *Bjørnøya* (dokumentarserie, NRK)
* 2012 – *Hamstern er homo* (kortfilm)
* 2009 – *Rotnorsk Glamour* Historien om Moods of Norway (dokumentar NRK)
* 2008 – *Bare Et Spill* (kortfilm)
* 2006 – *Proffdrømmen. Dag Alexander Olsen. Tottenham Hotspur* (dokumentar NRK)
* 2005 – *Kinas Håp* (dokumentar, SVT)
* 2004 – *Bak lukkede dører* (dokumentar)

## Referanser


## Eksterne lenker
*
Erling Moes Tegnestue

**Erling Moes Tegnestue** består av de tre arkitektbyråene Wendelbo Arkitekter, Rodeo Arkitekter og Sondre Gundersen. Samarbeidets formål var å delta i den internasjonale arkitektkonkurransen for Nasjonalmuseet for kunst, arkitektur og design i Oslo på Vestbanetomten. Det nye Nasjonalmuseet for kunst, arkitektur og design skal huse samlingene til Nasjonalgalleriet, Kunstindustrimuseet og Museet for samtidskunst.

Bedriftens navn stammer fra den tidligere fiskebutikken på Youngstorvet Erling Moe AS, da arkitektene lånte fiskebutikkens pauserom mens de jobbet med konkurransen.

## Arkitektkonkurransen
Statsbygg fikk i oppdrag av Kulturdepartementet (Norge) å starte planleggingen av et samlet museumsanlegg for Nasjonalmuseet for kunst, arkitektur og design på Vestbanen. Fase 1 var en åpen, internasjonal konkurranse på overordnet nivå. 237 bidrag ble levert til arkitektkonkurransen. I fase 2 av plan- og designkonkurransen leverte de seks finalistene bearbeidede forslag. Vinnerne i fase 2 ble kåret 12. april 2010.

Erling Moes Tegnestue var blant de siste 6 finalistene med deres konsept «Back in Black».  Det andre norske arkitektbyrået som kom til fase 2 var Narud Stokke Wiig Arkitekter og Planleggere AS med konseptet «m_box». Kjente arkitekter som Zaha Hadid og Henning Larsen deltok også i konkurransen.

Av NRKs nettlesere ble «Back in Black» stemt frem som det beste alternativet med 31% av stemmene. VGs anmelder, Lars Elton, gav «Back in Black» den beste vurderingen med terningkast 5 med ordene «Ved siden av Urban Canvas er dette antagelig det eneste prosjektet med arkitektoniske kvaliteter som vil vekke oppmerksomhet internasjonalt.»

## Referanser


## Eksterne lenker
* Erling Moes Tegnestue – Back in Black
* Wendelbo Arkitekter 
* Rodeo Arkitekter
* Sondre Gundersen
* Statsbygg: 148 Back in Black
Trysil/Engerdal museum

**Trysil/Engerdal museum** (tidligere Museumssenteret i Trysil/Engerdal) er et kulturhistorisk museum for Trysil og Engerdal kommuner. 

Museet har museumsanlegg på flere lokaliteter i Trysil og Engerdal. Blant de største er Blokkodden Villmarksmuseum i Engerdal, Støa kanal øst i Trysil og Trysil Bygdetun i Innbygda. Trysil Bygdetun er landets eldste bygdemuseum, opprettet i 1901. Trysil/Engerdal museums kontor ligger i Gammelskula, Storvegen 4, i Trysil. 

Trysil/Engerdal museum er organisert som en stiftelse med et styre med representanter fra Engerdal Museum, Engerdal kommune, Trysil Historie- og museumslag, og Trysil kommune. Fra 1. januar 2010 er Trysil/Engerdal museum et av åtte museer i Anno museum, den konsoliderte museumsorganisasjonen i Hedmark.
## Referanser


## Eksterne lenker
*
John Campbell, 7. hertug av Argyll

**John Douglas Edward Henry Campbell, 7. hertug av Argyll** (født 21. desember 1777, død 25. april 1847), kjent som **lord John Campbell** inntil 1839, var en skotsk adelsmann og Whig-politiker.

## Bakgrunn
John Campbell var den tredje sønnen til John Campbell, 5. hertug av Argyll. Hans mor var Elizabeth Campbell, 1. Baronesse Hamiltan av Hameldon, som hadde fått egne adelsrettigheter i 1776. Campbell blei døpt den 18. januar 1778 i St James's i Westminster. Han fikk sin utdanning privat, han gikk på Christ Church College i Oxford. I 1803 reiste han til Paris, hvor han møtte Talleyrand og Napoleon; han reiste tilbake til England året etter. Han overtok broren, George Campbell, 6. hertug av Argyll sine titler i 1839.

## Karriere
Campbell trådte inn i den britiske hæren i 1797 som fenrik i 3rd Foot Guards, der faren hadde kommandoen. Han kjøpte tittelen løytnant i 1799 og etter ei kort stund kaptein. I løpet av revolusjonskrigene tjenestegjorde Campbell i Nederlandene under Sir Ralph Abercrombys kommando. Han gikk av i 1801 på grunn av dårlig helse og etter to år blei han utnevnt til oberstløytnant og kommandør av Argyll Volunteers. Etter omorganiseringa av landets militser i 1809 blei han oberst for Argyll and Bute Militia

Han fikk et sete i det britiske underhuset i 1799, etter å ha blitt valgt i valgkretsen Argyllshire. Han erstatta sin onkel Lord Frederick Campbell. Etter Acto of Union 1801 representerte han fortsatt den samme valgkretsen til 1822. , selv om det blei en ny statsdannelse ved det forente kongeriket av Storbritannia og Nord-Irland. Han blei utnevnt til «fellow» av Royal Society i 1819. Campbell blei utnevnt til Keeper of the Great Seal of Scotland i 1841, et embete han var i besittelse av i fem år.

## Familie
I 1802 gifta han seg, mot farens vilje, med Elizabeth, eldste datter av William Campbell. De blei skilt seks år senere. Han gifta seg med Joan, eneste datter av John Glassel i 1820. Med henne fikk han to døtre og to sønner. Etter Joans død i 1828, gifta han seg i 1831 for tredje gang, med Anne, eldste datter av John Cuninghame; hun var enke etter George Cunningham Monteath.

Campbell døde i 1847, 69 år gammel, i Inverary Castle i Argyllshire. Ettersom hans eldste sønn døde i 1837, blei hans hertugdømme og andretitler gitt til hans andre sønn, George. Kona han etterlot seg levde til 1874.

## Referanser


## Eksterne lenker
*
MetLife Stadium

**MetLife Stadium** er en amerikansk arena som er hjemmebane for New York Giants og New York Jets som er amerikanske fotballag. Den har en kapasitet på 82&nbsp;500 tilskuere. Den ble åpnet i 2010.

## Referanser



## Eksterne lenker
*
Bogo City

**Bogo City** er en filippinsk by i provinsen Cebu.

Ved folketellingen i 2007 kom man til et befolkningstall på 69&nbsp;123.

## Barangayer
Bogo City er inndelt i 29 barangayer per 30. september 2019.

## Referanser




## Eksterne lenker
*
Finsk tegnspråk

**Finsk tegnspråk** (finsk **) er et tegnspråk som brukes i Finland. Det er omtrent 5000&nbsp;døve i Finland som har språket som morsmål. Finsk tegnspråk er nærmest beslektet med svensk tegnspråk, som det begynte å skille seg fra på 1800-tallet.

Finsk lovgivning anerkjente finsk tegnspråk som et av Finlands opprinnelige språk i 1995, da språket ble inkludert i den reviderte grunnloven. Finland ble dermed det tredje landet i verden til å anerkjenne tegnspråk som naturlige språk og stadfeste retten til å bruke det som morsmål.

Det har gått kurs i tegnspråk i Finland siden 1960-tallet. På den tiden ble det undervist i tegn fra finsk tegnspråk, men man brukte ordstillingen til finsk. Etter hvert som det kom mer forskning på tegnspråk generelt og finsk tegnspråk spesielt innså man at tegnspråk har veldig forskjellig grammatikk fra talespråk som brukes i samme område, og undervisningen i finsk tegnspråk har reflektert denne forskningen.

## Referanser


## Eksterne lenker
* Ordbok over finsk tegnspråk (på finsk)
* Draft Curriculum and Structure of Finnish Sign Language (PDF-nedlasting, på engelsk) – inneholder nyttig informasjon om finsk tegnspråks grammatikk
Kjetil Landrog

**Kjetil Landrog** (tidligere **Holm Klavenes**; født 27. november 1979) er generalsekretær i Arkivforbundet. Arkivforbundet har som hovedformål å være en interessepolitisk organisasjon for arkivsektoren. 

Han har vært en norsk politiker og representerte Arbeiderpartiet i fylkestinget i Vestfold fylkeskommune. Fra 2007-2011 var han medlem av fylkesutvalget og var leder for kontrollutvalget i Vestfold fylkeskommune 2011-2015.

Fra 1999 til 2007 var han bystyrerepresentant for Arbeiderpartiet i Sandefjord kommune. I perioden 1999-2003 var han medlem av kontrollutvalget. Landrog var medlem av skatteutvalget for Skatt Sør fra 2007-2016 og var medlem i NRKs distriktsprogramråd for fylkene Telemark, Buskerud og Vestfold (NRK Østafjells) fra 2007 og var leder fra 2011 til 2015. Han var styremedlem i Midtåsen AS fra 2008 til 2010.

Landrog var leder i Sandefjord AUF fra 1998 og var fylkesleder i AUF i Vestfold 2000-2002.

Han var styremedlem i Vestfold Arbeiderpartiets 2000-2010 og var nestleder i Sandfjord Arbeiderparti 2005-2007. Han var valgkampleder for Arbeiderpartiet i Sandefjord ved valget i 2005.

Han arbeidet som kommunikasjonsrådgiver i LO-forbundet Forbundet for Ledelse og Teknikk (FLT) 2009-2017. I 2008 var han kommunikasjonskonsulent i Norges Farmaceutiske Forening (NFF) i forbindelse med fagforeningens 150-årsjubileum.

Kjetil Landrog har to bachelor-grader, en i statsvitenskap fra UiO og en i PR- og kommunikasjonsledelse fra Handelshøyskolen BI i Oslo. Han har også en executive mastergrad i kommunikasjon, strategi og ledelse på Executive Master of Management på BI i Oslo.

## Referanser
Senketunnel

En **senketunnel** er en undersjøisk tunnel som før monteringen på eller under havbunnen produseres i enkeltelementer på land, som deretter monteres der tunnelen skal ligge.

Bjørvikatunnelen i Oslo var den første senketunnelen som ble åpnet for trafikk.
Naomi Oreskes

**Naomi Oreskes** er professor i historie- og vitenskapsstudier ved University of California San Diego og forfatter. Hun har arbeidet på studier om geofysikk, klimaspørsmål som global oppvarming og vitenskapshistorie.

## Bakgrunn
Oreskes ble uteksaminert fra Stuyvesant High School i 1976. Hun mottok sin BSc-grad i gruvegeologi fra Royal School of Mines ved Imperial College, University of London i 1981 og arbeidet som Research Assistant ved geologiinstituttet og som Teaching Assistant i geologi, filosofi og anvendt geovitenskap ved Stanford University fra 1984. Hun mottok PhD-graden ved *Graduate Special Program* i geologisk forskning og vitenskapshistorie ved Stanford i 1990. I 1994 mottok hun National Science Foundations *Young Investigator Award* i 1994. 

Hun har arbeidet for United States Environmental Protection Agency og U.S National Academy of Sciences og har undervist ved Dartmouth, Harvard og New York University (NYU). Hun er medlem av *'[[History of Science Society]]*. Hun er forfatter og har bidradd til en rekke essay og tekniske rapporter i økonomisk geologi og vitenskapshistorie i tillegg til tre bøker: 
**Plate Tectonics: An Insider’s History of the Modern Theory of the Earth*, redigert med Homer Le Grand) (2003) Westview Press, ISBN 0-8133-4132-9
**The Rejection of Continental Drift: Theory and Method in American Earth Science* (1999) Oxford University Press, ISBN 0-19-511733-6
**Perspectives on Geophysics,* Special Issue of Studies in the History and Philosophy of Modern Physics, 31B, Oreskes, Naomi and James R. Fleming, eds. 2000.

Oreskes er for tiden Provost ved Sixth College på University of California, San Diego.

Oreskes skrev et essay om vitenskap og samfunn Beyond the Ivory Tower: The Scientific Consensus on Climate Change i tidsskriftet Science i desember 2004.

## Utvalgte utmerkelser og æresbevisninger
* George Sarton Award Lecture, American Association for the Advancement of Science, 2004
* American Philosophical Society Sabbatical Fellowship, 2001-2002.
* National Science Foundation Young Investigator Award, 1994-1999.
* National Endowment for the Humanities Fellowship for University Teachers, 1993-94.
* Society of Economic Geologists Lindgren-prisen for utsøkt arbeid av en ung vitenskapsmann, 1993.
* Ritter Memorial Fellowship in History of Marine Sciences, Scripps Institution of Oceanography, 1994.
* Opplistet i Who’s Who in American Science and Engineering, Who’s Who in the West.

## Referanser




## Litteratur
* 
* 

## Eksterne lenker
* 
* 
*  Oreskes side hos UCSD
*  The American Denial of Global Warming - Foredrag av Oreskes hos University of California
*  Answering Climate Change Skeptics - Foredrag av Oreskes hos University of Rhode Island
MercoPress

**MercoPress** er et uavhengig nettbasert nyhetsbyrå som er basert i Montevideo i Uruguay. Det ble etablert i 1996 og dekker nyheter fra Latin-Amerika og Sør-Atlanteren generelt, med spesiell fokus på frihandelsområdet Mercosur. Byrået dekker også regionens avsidesliggende områdder, hovedsakelig Falklandsøyene.

MercoPress har publisert nyheter på engelsk siden begynnelsen, og startet i 2008 også en tjeneste på spansk.

## Eksterne lenker
*  Engelsk
*  Spansk
Nesbyen Idrettslag

**Nesbyen Idrettslag** (stiftet i 1902) er et idrettslag fra Nesbyen i Buskerud, som blant annet driver med fotball, friidrett og håndball. Klubben har et fotballag i 7. divisjon, samt aldersbestemte lag.

## Eksterne lenker
* 
* Nesbyen Idrettsenter - Nordic Stadiums
Aud Blegen Svindland

**Aud Blegen Svindland** (1928–2019) var en norsk lege. Hun er kjent for å ha kjempet for legalisering av abort i Norge.

Svindland var utdannet lege fra Universitetet i Zürich. Hun arbeidet fra 1972 til 1977 som overlege ved hygienekontoret i Helsedirektoratet og var fra 1978 til 1988 overlege og leder for bedriftshelsetjenesten i Direktoratet for Statens Arbeidstilsyn. Hun var også tilknyttet Arbeiderbevegelsens bedriftshelsetjeneste og var leder i Arbeiderpartiets kvinnebevegelse. Senere meldte hun overgang til Høyre.

Svindland er særlig kjent for sin innsats for seksualopplysning, prevensjonsveiledning og kvinners helse. Hun stod sentralt i etableringen av Kontoret for prevensjon og abort i Oslo Arbeidersamfunn, som ble til i 1970. På 1970-tallet engasjerte hun seg i første rekke i arbeidet for rett til selvbestemt abort, et arbeid som ledet til lovfestet rett til selvbestemt abort. Svindland er av flere omtalt som «abortlovens mor».

Svindland  engasjerte seg i miljøspørsmål og var i 1969 leder for aksjonen «Hold Norge Rent».

## Referanser


## Eksterne lenker
*
Anna Holm Heide

**Anna Holm Heide** (født 5. september 1990) er daglig leder i Norwegian Alliance for Startups and Tech (NAST). Hun har tidligere vært med å starte vekstselskapet No Isolation, og var på listen over E24 sine Ledertalent i 2017.

Heide var leder i Elevorganisasjonen perioden 2010-2011. I 2009 avsluttet hun sin treårige videregående opplæring ved Sogndal videregående skole, der hun også var elevrådsleder. Heide har vært sentralstyremedlem i Elevorganisasjonen perioden 2009-2010.

Heide var medlem av det regjeringsoppnevnte Torgersen-utvalget, som i 2011 leverte sin utredning om ungdoms makt og deltakelse i samfunnet («Ungdommens maktutredning») til Barne- og likestillingsdepartementet. 

Holm Heide er datter av NRK-journalistene Hege Holm og Stein Heide og eldre søster av Liv Holm Heide, som også var leder for Elevorganisasjonen. 

## Referanser
Reddik

**Reddik** er en spiselig rotfrukt i korsblomstfamilien.
Det finnes mange varieteter med forskjellig størrelse, farge og dyrketid.

## Navn
Det vitenskapelige navnet *Raphanus* er gresk og betyr «hurtig forekommende». Det norske *reddik* kommer fra det latinske ordet *radix* som betyr «rot».

## Eksterne lenker
*
Gerd Benneche

**Gerd Benneche** (født 1. desember 1913 i Bergen, død 26. mars 2003) var en norsk journalist, kjent for sitt mangeårige virke i *[[Dagbladet]]*. Benneche gjorde seg særlig bemerket for sin sosialjournalistikk og sitt sosiale engasjement.

Benneche var utdannet jurist. Hun arbeidet etter fullført utdannelse som advokatfullmektig. Etter andre verdenskrig ble hun politifullmektig for statsadvokaten for landssviksaker i Rogaland og etablerte deretter egen praksis som overrettssakfører i Stavanger. I Stavanger satt hun også i bystyret for Venstre. Fra 1954 arbeidet hun noen år i Forbrukerrådet i Oslo.

Benneche gikk i 1958 inn i journalistikken og ble ansatt i *[[Dagbladet]]* der hun virket til 1980. Benneche var tilknyttet avisens politisk avdeling, var aktiv som kommentator og lederskribent. Hun samarbeidet mye med Arne Skouen. Benneche gjorde seg særlig bemerket for saker som gjaldt psykisk utviklingshemmedes stilling og rettigheter, forholdene i barnevernet, kriminalomsorgen og andre sosialpolitiske saker. Dette var tema hun også skrev bøker om. 

Benneche ble tildelt Narvesenprisen og Den store journalistprisen for sin innsats. 

Benneche var faglig engasjert og var fra 1976 til 1978 leder i Norsk Presseforbund.

Etter at hun i 1980 sluttet som journalist og gikk av med pensjon, arbeidet Benneche til 1983 som førsteamanuensis i sykehusfag ved Østfold distriktshøgskole.

Journalisten Sissel Benneche Osvold er datter av Gerd Benneche.

## Bøker
* *Hvor går sosialomsorgen?*, redigert av Gerd Benneche og Ståle Eskeland, Oslo: Universitetsforlaget, 1987
* *Barnevernet i Norge*, første utgave, Oslo: Universitetsforlaget, 1983
* *Taushet: Vern eller maktmiddel? *, Oslo: Institutt for journalistikk, 1979
* *I det andre huset. En beretning om myndige og umyndige i vårt omsorgssamfunn*, Oslo: Gyldendal, 1977
* *Barn under tilfeldighetens lov*, Oslo: Universitetsforlaget, 1974
* *Rettssikkerheten i barnevernet*, Oslo: Universitetsforlaget, 1967 
* *Husmorens leksikon*, redigert av Gerd Benneche og Ruth Thomsen, Stavanger: Åsmund S. Lærdal forlag, 1947

## Referanser


## Eksterne lenker
*
Imbalance

**Imbalance** er et thrash metal band fra Oslo. Bandet ble grunnlagt under navnet **Frost** i Trondheim i 1996. De tok navnet Imbalance da de ga ut demoen *Burial of Consciousness* i 2004 etter å ha hatt en lengre pause og relokert til Oslo.

## Diskografi
* Readymade Contraptions of Descent (Calculated Imperfection, 2012)
* Period Three Implies Chaos (Calculated Imperfection, 2010)
* Bestial by Nature (Demo, 2006)
* Burial of Consciousness (Demo, 2004)
* Red Moon (Frost, Demo, 1998)
* Contemplating Upon a Change in the World (Frost, Demo, 1997)

## Medlemmer
### Nåværende medlemmer
* Harald Eilertsen (Bass/vokal)
* Welle (Trommer)
* Thormodr (Gitar)

### Tidligere medlemmer
* Anders Tomter (Gitar, 1996 – 2007)
* Lasse Følstad (Gitar, 1996 – 2003)
* Vidar Berg (Trommer, 1996 – 1999)
* Dag Inge Pedersen (Session gitar, 2003 – 2004)

## Referanser


## Eksterne lenker
*
Göta hovrätt

**Göta hovrätt** er en svensk hovrätt med sete i Jönköping. Göta hovrätt ble innstiftet under dronning Kristinas formynderregjering den 5. november 1634. Domstolen fikk sete i Jönköping. Den er den nest eldsta av Sveriges seks hovrätter. Den første hovrätten i Sverige var Svea hovrätt som ble innstiftet i 1614.

## Historie
Rettens virksomhetsområde var i begynnelsen Götaland i dets daværende omfang samt Värmland. Etter freden i Brömsebro i 1645 og Roskilde i  1658 ble områdene Blekinge, Bohuslän, Halland og Skåne lagt til. For å avlaste Göta hovrätt ble Hovrätten över Skåne och Blekinge opprettet i 1820 og Hovrätten för Västra Sverige i 1948. I 1992 ble Örebro län overført til hovrättens domkrets.

Domkretsen omfatter nå Kalmar, Kronobergs, Jönköpings, Östergötlands og Örebro län samt tidligere Skaraborgs län.

Tingsretter under Göta hovrätt finnes i Karlskoga, Örebro, Mariestad, Lidköping, Skövde, Norrköping, Linköping, Jönköping, Eksjö, Växjö og Kalmar.

## Bygningen
Hovrättsbygningen i Jönköping ble tatt i bruk i 1650 og er dermed den eldste rettsbygning i Sverige.

## Heraldiskt våpen

Blasonering: *I blått fält tre av vågskuror bildade ginbalkar av silver, överlagda med ett med öppen krona krönt lejon av guld med röd beväring. Skölden krönt med kunglig krona.* Våpenet ble tatt i bruk i år 2003.

## Referanser


## Eksterne lenker
*
Peter Steele

**Petrus T. Ratajczyk** (født 4. januar 1962, død 14. april 2010) kjent som **Peter Steele**, var frontfigur, bassist og vokalist i det amerikanske gothic metal-bandet Type O Negative.

Steele ble født i Brooklyn, New York og er av polsk, islandsk, engelsk og russisk opprinnelse. Han startet opp bandet Fallout tidlig på 1980-tallet, men etter at keyboardisten sluttet i bandet startet han thrash metal-bandet Carnivore i 1986. Det ga ut to album, og ble oppløst rett etter det andre albumet ble utgitt. Steele startet så bandet Subzero, som kort tid senere byttet navn til Type O Negative.

Det ble annonsert på Blabbermouth.net 15. april 2010 at Peter Steele var død, meldingen kom fra Josh Silver, Type O Negatives keyboardist.

## Referanser


## Eksterne lenker
* 
* 
*
Vermikulitt

**Vermikulitt** eller **vermiculitt** er en gruppe leirmineraler. Det er en heller sjelden gruppe mineraler i mineralklassen silikater og i gruppen sjiktsilikater. Det krystalliserer seg vanligvis i den kjemiske strukturen (Mg0,5,Ca0,5,Na,K)0,7(Mg,Fe,Al)3[(OH)2(Al,Si)2Si2O10] · 4H2O Elementer i parentes kan erstatte hverandre, men bibeholder mengdeforholdet til de andre delene av mineralet (substitusjon).

Vermikulitt utvikler bladaktige, skjellaktige eller masseaktige aggregater, som er enten fargeløse eller gjennom innblandete fremmede stoffer gråhvitt, gulbrun, grårgrønn eller grønn. Vermikulitt tilhører leirmineraler og kan, gjennom sin evne til ionbytte, bidra i betydelig grad til å absorbere fuktighet i jord. Store forekomster finnes i Russland, Sør-Afrika og USA.

Eksempler for anvendelse av vermikulitt er at den gjennom sin evne til å absorbere fuktighet blir brukt i kattestrø og i gartnerier. Vermikulitt har også dårlige varmeledningsevner og brukes derfor i isoleringsmaterialer.

## Referanser
Josef Ladislav Jandera

**Josef Ladislav Jandera** (født 19. februar 1776 i Hořice i Bøhmen i Habsburgmonarkiet, død 27. juli 1857 i Praha i Keiserdømmet Østerrike)  var en tsjekkisk katolsk prest i premonstratenserordenen og matematiker. Jandera underviste som professor i matematikk ved Karlsuniversitetet i Praha. 

## Referanser
Just Cause 2

***Just Cause 2*** er et videospill som kom ut 23. mars 2010. Spillet er laget for Xbox 360, PlayStation 3 og PC. Spillet er utgitt av Eidos Interactive og distribueres av Square Enix. Det er en fortsettelse av videospillet *[[Just Cause (videospill)|Just Cause]]*.

*Just Cause 2* bruker Avalanche Engine 2.0 som er en oppdatert versjon av den som ble brukt i *Just Cause*. Spillet er lagt på andre siden av den verden som ble brukt i *Just Cause*, på den oppfunne øya Panau, satt i sydøst Asia. Panau har et areal på 400 kvadratmiles (engelske miles). Rico Rodriguez kommer tilbake som motstanderen som forsøker å styrte den onde diktatoren Pandak "Baby" Panay og konfronterer sin tidligere mentor Tom Sheldon.

Når *Just Cause 2* ble lansert fikk det positive kritikker og ble rost for spillets åpne natur, design av sin verden, lyd og spillmekanikk og ble ansett som en forbedring av forgjengeren. Spillets historie og stemmer ble kritisert. *Just Cause 2* var en økonomisk suksess og har per september 2013 solgt over 6 millioner kopier.

## Handling
Rico Rodriguez må reise til øya Panau for å finne en tidligere bekjent Tom Sheldon, som er mistenkt for å ha blitt korrupt og skal viss nok arbeide under landets diktator Pandak "Baby" Panay. Rico må underveis alliere seg med øyas tre dominerende kriminelle fraksjoner: "Kakerlakker" (et organisert kriminelt syndikat) og Reapers (en opprørsk sosialistisk milits) og Ular Boys, en ultra-nasjonalistisk opprørsgruppe som blant annet motarbeider utenlandsk innflytelse på øya deres.

Rico samler inn nok informasjon til å spore opp Sheldon, som avslører at han etterforsker en langt større konspirasjon. Rico og Sheldon oppdager at en etterretningsagent kalt Jade Tan har blitt arrestert i Panau, og holdes ved en militærbase for å bli utsatt for tortur og muligens henrettet i løpet av kort tid. Så Rico må forsøke å redde henne og ødelegge hele militærbasen. Spilleren må også spore opp og myrde utenlandske etterretningsagenter som har kontakt med de forskjellige kriminelle fraksjonene på øya.

## Referanser

## Eksterne lenker
*
Eyes Set to Kill

**Eyes Set to Kill** (forkortet **ESTK**) er et amerikansk metalcoreband fra Phoenix i Arizona. Søstrene Alexia og Anissa Rodriguez startet bandet i 2004.

Lindsey Vogt var vokalist i begynnelsen, men da hun sluttet av personlige årsaker, overtok Alexia Rodriguez over som vokalist og gitarist.

## Diskografi
**Reach* (2008)
**The World Outside* (2009)
**Broken Frames* (2010)
**White Lotus* (2011)

## Eksterne lenker
* 
* 
*
Sivert Andreas Fergstad

**Sivert Andreas Fergstad** (1813–1885) var en norsk sogneprest, prost, ordfører og stortingsrepresentant, bosatt i Stjørdal.

Han ble født på Ferstad gård på Byåsen i daværende Strinda prestegjeld som sønn av Kaspar Johnsen Fergstad (opprinnelig Bye) og Marit Sivertsdatter. Faren var jekteskipper og døde da sønnen var to år gammel. En eldre bror var kobberslager og senere stortingsmann Johan Peter Bye. Som ung gikk han selv i lære som kobberslager før han tok til å studere.

Han tok artium i 1835 og teologisk embedseksamen i 1841. I 1841 ble han personlig kapellan hos prost Falch Andreas Widerøe ved Værnes kirke i Stjørdal, og giftet seg i 1846 med prostens datter, Ovidia. De fikk ni barn; datteren Johanne Sophie giftet seg med sogneprest Carl Edvard Fleischer i Bjørnør og ble mor til generalmajor Carl Gustav Fleischer.

Han var den første formann i Stjørdal misjonsforening, tilsluttet Det norske misjonsselskap, fra 1844 til delingen av prestegjeldet i 1849. I 1849 ble han den første residerende kapellan i Meråker i Øvre Stjørdal prestegjeld. I 1864 ble han sogneprest i Hegra, og i 1875 ble han også prost i Søndre Innherred.

Fergstad var Stjørdals ordfører fra 1846 til herredsdelingen i 1850, senere Øvre Stjørdals ordfører 1854–1857. Han var innvalgt på Stortinget fra Nordre Trondhjems amt 1854–1858, og satt i nærings- og justiskomiteene. Fergstads høyresympatier gjorde det vanskelig for ham å bli gjenvalgt.

## Referanser


## Eksterne lenker
*
Kinas riksvei 316

**Kinas riksvei 316** (*G316*) løper fra Fuzhou i Fujian til Lanzhou i Gansu, via Nanchang (i Jiangxi) og Wuhan (i Hubei). Den er 2915 kilometer lang. Den løper gjennom provinsene Gansu, Shaanxi, Hubei, Jiangxi og Fujian.

I Gansu, fra Lanzhou til veiskillet i Huichuan (i fylket Weiyuan, rundt 35 km sør for Lintao), kombineres G316 med Kinas riksvei 212. En stor strekning av dette  (Lanzhou til Lintao) er blitt til motorvei med veinummeret G75 (Linhai-motorveien).

I sørøstre Hubei (fra Ezhou til veiskillet ved grensen til Jiangxi) deler G316 trasé med Kinas riksvei 106.

## Rute og distanse
Combat of Giants: Dinosaurs

***Combat of Giants: Dinosaurs***, også kjent som **Battle of Giants: Dinosaurs** i Nord-Amerika, er et videospill som er laget for Nintendo DS. Spillet er utviklet og gitt ut av Ubisoft i 2008. Spillet handler om å styre sin egen dinosaur og bruke den til å sloss mot andre dinosaurer, og gjøre den unik og sterkere.
## Eksterne lenker
*
Håvard Nielsen

**Håvard Kallevik Nielsen** (født 1993) er en norsk fotballspiller som spiller for den tyske klubben Hannover 96.

Nielsen spiller angrep og har mange aldersbestemte landskamper for Norge. Mot  i 27. serierunde i Tippeligaen 2009 fikk Nielsen sin første tippeligakamp for , og ble samtidig tidenes yngste Vålerenga-spiller. Han har vært på prøvespill i  og . Nielsen var som flere andre Vålerenga-spillere elev ved WANG Toppidrett.

Nielsen ble vinteren 2011 tatt opp i Vålerengas A-stall.

Nielsen fikk sin første nettkjenning i en bortekamp mot  den 19. mars på Viking stadion. Kampen endte 2–0 i favør . Han scoret sitt andre Tippeligamål hjemme på Ullevaal Stadion mot  10. juli samme år.

I juli 2012 signerte Nielsen for østerrikske Red Bull Salzburg, samtidig som Valon Berisha også signerte for klubben.

## Landslaget
Han debuterte for  den 14. november 2012 mot  og scoret Norges første mål.

## Referanser


## Eksterne lenker
* 
* Altomfotball.no – Spillerprofilen til Håvard Nielsen